kardosdrur/scandi-wiki huggingface dataset:
Primark

Primark er en irsk tøjforretning med butikker i Belgien, Holland, Irland (med 38 under navnet Penneys), Portugal, Spanien, Storbritannien, Tyskland og Østrig. Hovedkontoret ligger i Dublin og Primark er et datterselskab af det britiske fødevareselskab ABF. Den første butik åbnede i juni 1969 i Mary Street i Dublin, og denne blev hurtigt fulgt op af fire butikker mere. Efter yderligere ekspansion gik virksomheden også ind på markedet i Storbritannien, hvor den første butik blev åbnet i 1971 i Belfast.

Primark sælger lavpris-varer og firmaets primære konkurrenter er andre lavpristøjforhandlere som f.eks. supermarkeder.

Produkter og produktion 
Alle Primarks produkter bliver fremstillet specifikt til firmaet og Primark har således sine egne brands. Inden for både herre- og damebeklædning er der et hovedbrand, der står for det meste af mærkerne, og derudover er der mindre leverandører.

Klædefabrikken i Bangladesh, der kollapsede i 2013 leverede bl.a. tøj til Primark.

Historie 

Primark udvidede antallet af butikker i Storbritannien kraftigt i midten af 2000'erne.

I maj 2006 blev den første butik udenfor Storbritannien og Irland åbnet i Madrid, Spanien. I december 2008 åbnede den første butik i Holland, hvilket blev efterfulgt af de første butikker i Portugal, Tyskland og Belgien i 2009. Den første butik i Østrig åbnede 27 september i 2012 i Innsbruck og blev efterfulgt af endnu en butik i Wien, som åbnede i oktober 2012.

I en årrække lå den største Primarkbutik i Manchester, England med et butiksareal på 14.400 m2 fordelt på tre etager. Den nuværende største butik åbnede i Birmingham d. 11. april 2019, og ligger i det tidligere Pavilions Shopping Centre med et areal på 15.000 m2, fordelt på fem etager med skønhedssaslon, café med Disney-tema, en barber og den største Greggs fast-food i verden der åbnede i februar 2022.

Den 13. juni 2019 åbnede Primark en butik i Ljubljana, hvilket var den første butik i Slovenien.

Den 15. december 2022 åbnede Primark sin første butik i Rumænien hovedstad Bucharest.

Butikker

Referencer

Eksterne henvisninger 

 Primark Irland
 Primark Storbritannien

Etableret i 1969
Detailvirksomheder fra Irland
Tøjbutikskæder
Tøjmærker
Beklædningsvirksomheder
Aksel Jensen (direktør)

Aksel Jensen (født 24. november 1895 i Aalborg, død 9. marts 1979) var en dansk civilingeniør og direktør.

Han var søn af gårdejer Poul Jensen (død 1945) og hustru Marie født Sindahl (død 1931), blev exam.polyt. 1914, cand.polyt. 1920 og samme år ansat som ingeniør i Dansk Sojakagefabrik A/S. Han var på orlov 1927-28 som Fellow of The American Scandinavian Foundation for at studere amerikansk slagteri- og olieindustri ved Armour and Company, Chicago, blev overingeniør i Dansk Sojakagefabrik A/S 1947, underdirektør 1949 og var direktør fra 1951 til 1961. 

Jensen blev gift 22. maj 1931 med Karen Albrethsen (26. oktober 1904 i København - 1971), datter af afdelingschef Frederik Albrethsen (død 1936) og hustru Mary født Møhl (død 1945).

Kilder 
 Kraks Blå Bog 1974

Personer i Kraks Blå Bog (afdøde)
Ingeniører fra Danmark
Erhvervsfolk fra Danmark
Personer med tilknytning til Det Østasiatiske Kompagni
Danskere i 1900-tallet
Personer fra Aalborg
Costa Coffee

Costa Coffee er en international kæde af kaffebarer fra Storbritannien med hovedkvarter i Dunstable. Det er verdens næststørste kæde af kaffebarer efter Starbucks og den største i Storbritannien.

Virksomheden blev grundlagt i London i 1971 af de italienske brødre Sergio og Bruno Costa.

På verdensplan havde kæden mere end 3.883 i 2018, og omsatte for £1,168 mia. (2016).

Referencer

Eksterne henvisninger 

Caféer i Storbritannien
Etableret i 1971
Coca-Cola
Kaffevirksomheder
Niels Bohr (flertydig)

Niels Bohr (1885-1962) var en dansk fysiker.

Niels Bohr kan også referere til:
 Niels Bohr Institutet – institut for teoretisk fysik
 Bohrs atommodel – Niels Bohrs atommodel
 Niels Bohr-medaljen
 Niels Bohr (dokumentarfilm fra 1952) – dansk dokumentarfilm fra 1952 instrueret af Jens Henriksen
 Niels Bohr (dokumentarfilm fra 1985) – dansk portrætfilm fra 1985 instrueret af Ole John
 Niels Bohr (dokumentarfilm fra 2013) – dansk portrætfilm fra 2013 instrueret af Liv Thomsen
Aage Dalgaard

Aage Dalgaard (30. juni 1894 i Helsingør – 13. oktober 1966) var en dansk direktør og civilingeniør, bror til Edvard Zeuthen Dalgaard.

Han var søn af skoleinspektør A.M.J. Dalgaard (død 1931) og hustru Anna født Zeuthen (død 1954), blev student fra Hass' Skole 1913, tog filosofikum 1914 og blev cand.polyt. 1919. Samme år blev Dalgaard ansat som ingeniør i Dansk Sojakagefabrik A/S, hvor han avancerede til overingeniør 1947, underdirektør 1949 og teknisk direktør fra 1951 til 1961.

Aage Dalgaard var desuden censor i teknisk kemi ved Den polytekniske Læreanstalt 1945-54, medlem af Akademiet for de Tekniske Videnskaber fra 1948 (2. vicepræsident 1956) og formand for dettes gruppe 2 fra 1954, medlem af akademirådet samme år, medlem af Det teknisk-videnskabelige Forskningsråd 1954, næstformand i bestyrelsen for Dansk Fedtforskningsinstitut 1956 og medlem af bestyrelsen for Rektor H. Edv. Hass' og Fru Ingeborg Hass' Mindelegat 1946.

Han blev gift 25. juni 1920 med Esther Belling (11. oktober 1899 i Vålse - ?), datter af gårdejer Lars Belling (død 1947) og hustru Karen Kirstine født Rasmussen (død 1937).

Kilder 
 Kraks Blå Bog 1957

Personer i Kraks Blå Bog (afdøde)
Ingeniører fra Danmark
Personer fra Helsingør
Erhvervsfolk fra Danmark
Medlemmer af Akademiet for de Tekniske Videnskaber
Danskere i 1900-tallet
Personer med tilknytning til Det Østasiatiske Kompagni
Rasmus Holst Andersen

Rasmus Holst Andersen (13. marts 1886 i Lynge ved Sorø – 20. december 1951) var en dansk direktør og civilingeniør.

Han var søn af handelsgartner L. Andersen (død 1893) og Hustru f. Petersen (død 1933), blev student 1903, cand.polyt. 1909 og var inge­niør ved G.A. Hagemanns sukkerfabrik og plantager i Dansk Vestindien 1911-15. Fra 1915 var Holst Andersen ingeniør og senere driftsbestyrer i A/S Dansk Sojakagefabrik og fra 1920 til sin død direktør i dette selskab.

Han var Ridder af Dannebrog og formand for bestyrelsen for A/S Schiønning & Arvé m.fl.

Han blev gift 5. februar 1932 med Vibeke Schøller (12. september 1900 på Frederiksberg - 20. december 1951), datter af ingeniør Knud Schøller og hustru Sigrid født Wolf.

Holst Andersen og hustru druknede under en skibsrejse på Atlanterhavet.

Litteratur 
 Direktørens dagbog: Dansk Sojakagefabriks og ØK's historie personligt oplevet 1931 - 1951, København: C.A. Reitzels Forlag 1999.

Kilder 
 Kraks Blå Bog 1949

Personer i Kraks Blå Bog (afdøde)
Riddere af Dannebrog
Personer med tilknytning til Det Østasiatiske Kompagni
Erhvervsfolk fra Danmark
Danskere i 1900-tallet
Ingeniører fra Danmark
Edvard Zeuthen Dalgaard

Edvard Zeuthen Dalgaard (født 2. december 1899 i Stege, død 29. august 1977) var en dansk underdirektør og civilingeniør, bror til Aage Dalgaard.

han var søn af skoleinspektør A.M.J. Dalgaard (død 1931) og hustru Anna født Zeuthen (død 1954), blev student fra Hass' Skole 1917, cand.polyt. 1923, ansat i F.L. Smidth & Co. A/S samme år, avancerede til prokurist 1950 og var underdirektør fra 1955 til 1965.

Dalgaard blev gift 1. gang 9. januar 1924 med Else Rübner-Petersen (22. januar 1901 - 1951) og 2. gang 6. januar 1952 med Ingeborg Barslev (17. januar 1914 - ?).

Kilder 
 Kraks Blå Bog 1974 

Personer i Kraks Blå Bog (afdøde)
Ingeniører fra Danmark
Erhvervsfolk fra Danmark
Personer med tilknytning til FLSmidth
Danskere i 1900-tallet
Personer fra Stege
Endotel

Endotel eller endotelium er det lager af celler, endotelceller, der dækker blodkarrenes inderside.

Pladeepitel har en meget glat overflade - for at mindske gnidningsmodstanden. Tunica intima er det inderste lag i vores blodkar og på denne inderside er enlaget pladeepitel.

Græsk(endon); inde, indenfor, indvendig.

Cellebiologi
Kredsløbets anatomi
Frederik Dalgaard

Frederik Marinus Dalgaard (20. april 1893 i Lemvig – 16. december 1972 på Bispebjerg Hospital) var en dansk landsretssagfører, direktør og politiker.

Juridisk virke 
Han var søn af fyrbøder Christian Nicolai Elias Dalgaard (1860-1930) og Charlotte Sofie Nielsen (1865-1904), var på sagførerkontor i Lemvig 1909-13 og i København 1913-17, blev student (privat dimitteret) 1916 og cand.jur. 1922. Dalgaard blev sekretær i Københavns Skattedirektorat 1922, sekretær i Det kooperative Fællesforbund 1922-30, forretningsfører ved samme 1936-43, formand 1948-50, blev landsretssagfører 1930 og var medarbejder ved Social-Demokraten 1930-36.

Han medlem af bestyrelsen for Arbejdernes kooperative Byggeforening 1940 og var direktør for sidstnævnte fra 1943 til 1963

Politisk karriere 
Dalgaard blev første gang opstillet for Socialdemokratiet til Folketinget i 1926 og opnåede valg i Holbækkredsen 1935 og siden valgt i Københavns 14. kreds (Valbykredsen) fra 1939 til 1948 og var dernæst medlem af Landstinget fra 1952 og indtil tingets nedlæggelse 1953. 

På tinge var han sit partis juridiske ordfører, således ved ændringerne til retsplejelovene og ved appelretsforslaget. Han var medlem af Forfatningskommissionen af 1937, af Livsforsikringsnævnet af 1937, af Priskontrolrådet 1938-40, af Landsskatteretten 1938-68, af Prisnoteringskomiteen 1939-40. Han indvalgtes i Socialdemokratiets hovedbestyrelse 1939, var medlem af Rigsretten fra 1954 og af Vareforsyningsrådet fra 1955.

Øvrige tillidshverv 
Frederik Dalgaard havde en lang række andre tillidshverv inden for arbejderbevægelsen og Kooperationen. Han var medlem af repræsentantskabet for Hovedstadens Brugsforening 1923, formand fra 1951 og af repræsentantskabet for Fællesforeningen for Danmarks Brugsforeninger fra 1953, juridisk suppleant til Den faste Voldgiftsret fra 1929, ordinær dommer fra 1937 til 1964, leder af Dansk Kooperativ Assurance 1929-30 og 1936-43, i bestyrelsen fra 1943, medlem af repræsentantskabet for Bryggeriet Stjernen fra 1935, af bestyrelsen for samme fra 1945 og af repræsentantskabet for A/S Arbejdernes Landsbank fra 1943, medlem af Arbejderbevægelsens Erhvervsråd fra 1936, formand fra 1955 og formand i bestyrelsen for Forsikrings-akts. Alka fra 1950.

Han udgav sammen med Peder Christensen Haandbog i Kooperation (1925), var medarbejder ved bogen Den Danske Andelsbevægelse (1929) og redaktør af Kooperationen 1923-47.

Dalgaard blev gift 1. november 1923 på Helsingør Rådhus (borgerlig vielse) med Fritze Pedersen (4. juli 1902 i Roskilde - ?), datter af snedker Thorvald Valdemar Pedersen (1868-1958) og hustru Karen Marie født Hansen (1873-1938).

Han er begravet i fællesgraven på Bispebjerg Kirkegård.

Kilder 
 Kraks Blå Bog 1957

Eksterne henvisninger 
 

Personer i Dansk Biografisk Leksikon
Personer i Kraks Blå Bog (afdøde)
Personer fra Lemvig
Advokater fra Danmark
Journalister fra Danmark
Embedsmænd i København
Folketingsmedlemmer i 1930'erne
Folketingsmedlemmer i 1940'erne
Landstingsmedlemmer i 1950'erne
Tidligere folketingsmedlemmer fra Socialdemokraterne
Medlemmer af Rigsretten
Vanna

Vannøya, eller Vanna er en ø som ligger yderst i Karlsøy kommune i Troms og Finnmark fylke i Norge.
Vannøya hed oprindelig Vorn eller Varna, som betyder «den som gir vern». Øen har et areal på 227,32 km² (inklusiv Kåja og Lille Skorøya), og er kommunens næst største og Norges 18. største ø.

Der går færge (riksvei 863) mellem Skåningsbukt på Vannøya og Hansnes på Ringvassøy.
Færgen til Vannøya tager ca. 40 minutter og der er 70 km fra Tromsø til Hansnes.

Natur, kultur og erhvervsliv
Hovederhvervet på Vannøya er fiskeri og der er flere havbrug på øen. I mindre grad er der gårde med får, grise og rensdyr. Vannøyas kirke ligger på vestsiden af øen; Sengskroken kapel blev bygget i 1962 (indviet 02.09.62) og restaureret 1981/1986. Kapellet er en langkirke i træ med plads til 225 mennesker. Hamre Stadion ligger syd for kirken. Vannøya har et rigt naturliv og gode muligheder for fiskeri både på hav og i vandløb (Skipsfjordelva og Vannareidvassdraget). Af dyreliv fins det f.eks mængder af havfugle, havørn, rype, snehare og hvaler. Vannøya har de senere år fået en stor elgstamme,som i hovedsagelig  holder til på den sydlige del af øen. I 2008 var første år med elgjagt, 5 dyr blev nedlagt. Elgstammen på den sydlige del af øen er så stor at den ofte fouragerer i haver for at dække sit næringsbehov om vinteren. Der er planlagt en vindkraftpark med Norges hidtil største vindmøller på Fakken, mellem Vannvåg og Kristoffervalen. Torsvåg fyr ligger yderst nord-vest på øen.

Byer og bygder
Kristoffervalen og Vannavalen ligger på nordøstsiden af Vannøya. Her er der havn, havbrug og et af Nordens største klipfiskeanlæg. I Kristoffervalen er der børnehave og her er også redningsbåden «Erik Bye»stationeret  med sin faste besætning. Dronning Sonja åbnede i 2012 en kultursti som går fra bydehuset over til Hamre på Vannareid. 

Vannvåg ligger på den sydøstlige side af Vannøya. Her er der havn og fiskeindustri. Grundskole for den østlige del af Vanna (52 elever 2011/2012). Der er børnehave, svømmehal, alpinbakke, post og handel. Vannvåg har også anløb af hurtigbåden mellem Tromsø og Skjervøy. 

Lanesøyra ligger på sydsiden af Vannøya. Her ligger et ungdomshus og mange, afmærkede natur- og kulturstier. Løjpenettet starter på Lanes, ved Ungdomshuset til Bygdelaget Ørheim og i Sjåvika. Der er opmærket løjpe fra Lanesøyra til Skarbruna og Skipsfjorden.

Vannareid ligger på vestsiden af Vannøya. Her er der grundskole med opvækstcenter for den vestlige del af Vannøya (ca. 38 elever 2012/2013 i skolen). Der er post og handel. 

Burøysund ligger nordøstsiden af Vannøya. Dette har været et meget aktivt fiskeleje, men fiskeriet  blev nedlagt i 2003. Her ligger Burøysund bygdemuseum.

Torsvåg ligger yderst, på nordvestsiden afv Vannøya. Fiskelejet Torsvåg har vært aktivt i mange hundrede år og har også været et vigtigt kirkested.  I dag danner moler på begge sider af holmen Kåja en lun havn. På Kåja ligger et af Vannøyas fiskeindustri, “Torsvågbruket” og på toppen af Kåja er Torsvåg fyr.

Eksterne kilder/henvisninger 

Håvard Dahl Brattrein: Bygdebok for Karlsøy og Helgøy
Torsvåg fyr
Karlsøy kommune
Satellittbilde over Vanna

Øer i Troms og Finnmark
Karlsøy
Torsvåg fyr

Torsvåg fyr ligger på den lille ø Kåja på nordvestsiden af øen Vanna i Karlsøy kommune i Troms og Finnmark fylke i Norge. Der er adgang til fyret på fylkesvej over en dæmning.

Den første fyrlygte i Torsvåg blev opsat i 1904 for at beskytte indsejlingen fra storhavet. Denne blev erstattet af et større fyr i 1916.
Fyret som det er i dag blev bygget i 1922 og var i mange år beboet som familiestation, og er i dag et af de få fyr som stadig har turnus-bemanding.
Fyret har målestation for Meteorologisk institutt.

Torsvåg fyr har længe været et vigtigt sted for navigationshjælpemidler, og ud over selve fyrlygten, var der i mange år en Decca-mast som nu er borte. I dag er der en basestation for DGPS satellitnavigation ved fyret.

Litteratur 
 Ellingsve, Eli Johanne (2012): Ishavsfyr

Eksterne kilder/henvisninger 

 karlsoy.com: Torsvåg fyr
 kystverket.no: Fyrlisten 2014 

Fyr i Troms og Finnmark

Karlsøy
Franz Mayer von Mayersheim

Franz Mayer von Mayersheim (født Franz Mayer) var en tysk diplomat.

Han var dr.jur., blev adlet von Mayersheim og repræsenterede flere lande ved hoffet i Wien. Han var kurkølnsk gesandt 1671-86, dansk gesandt 1683 og desuden i tjeneste for Braunschweig-Lüneburg.

Jurister fra Tyskland
Diplomater fra Tyskland
Gesandter fra Danmark
Tyskere i 1600-tallet
Erik Lamela

Erik Manuel Lamela (født 4. marts 1992) er en argentinsk fodboldspiller, der spiller som offensiv midtbanespiller eller kantspiller for Sevilla og Argentinas landshold. Han er kendt for sin enestående dribleevner og sin fart. Han har øgenavnet Coco.

Opvækst 
Efter han som 7-årig spillede hos River Plate, tilbød FC Barcelona angiveligt Lamela og hans familie £100.000 om året, samt et hus og beskæftigelse for hans forældre, for at flytte til FC Barcelona. Den argentinske superstjerne Lionel Messi flyttede til FC Barcelona for et lignende tilbud, som en helt ung dreng. 

I 2004 rejste et filmhold til Argentina for at interviewe den 12 år gamle Lamela, der allerede var på forsiderne af samtlige aviser, efter han havde scoret 120 mål for River Plates ungdomshold den forrige sæson. I videoen, tilkendegiver Lamela, at han ønsker at følge i fodsporene af Diego Maradona og vinde et VM i Argentina.

Landshold 
Lamela deltog ved 2011 FIFA U-20 VM med Argentinas nationale U/20 hold og scorede tre mål i fire kampe. Han fik sin debut for Argentinas landshold den 25. maj 2011 i en venskabskamp kamp mod Paraguay.

Eksterne henvisninger 
 

Fodboldspillere fra Argentina
Fodboldspillere fra Club Atlético River Plate
Fodboldspillere fra AS Roma
Fodboldspillere fra Tottenham Hotspur F.C.
Vlad Chiricheș

Vlad Lulian Chiricheș (rumænsk udtale: [vlad ˈkirikeʃ]; født 14. november 1989) er en rumænsk fodboldspiller, der spiller som forsvarsspiller hos Napoli og Rumæniens landshold.

Ungdomskarriere 
Chiricheș begyndte sin karriere i LPS Bacău som offensiv midtbanespiller, og selv som angriber et par år senere. Da han flyttede til Ardealul Cluj spillede han sammen med Merete Răduț og Alexandru Maxim. Han flyttede derefter til den portugisiske klub Benfica i 2007.

Landshold 
Han fik sin debut for Rumæniens landshold i en UEFA Euro 2012 kvalifikations kamp mod Luxembourg den 2. september 2011. Den 14. august 2013, blev Chiricheș kaptajn for Rumænien, i en venskabskamp som endte 1-1 imod Slovakiet. Han debuterede officielt som anfører den 6. september 2013, i en 3-0 sejr mod Ungarn i 2014 FIFA World Cup kvalifikation.

Eksterne henvisninger 

 Vlad Chiriches på tottenhamhotspur.com
 Vlad Chiricheș  på steauafc.com
 Vlad Chiricheș på romaniansoccer.ro
 Vlad Chiricheș på uefa.com

Fodboldspillere fra Rumænien
Deltagere ved det europæiske mesterskab i fodbold 2016
Fodboldspillere fra Steaua Bukarest
Fodboldspillere fra Tottenham Hotspur F.C.
Étienne Capoue

Étienne Capoue (født 11. juli 1988) er en fransk fodboldspiller, der spiller for engelske Watford. Han kan spille som enten defensiv midtbanespiller eller forsvarsspiller. Capoue har spillet på U/18, U/19 og U/21 landsholdet. Han er lillebror til Boulogne-spilleren Aurélien Capoue.

Ungdomskarriere 
Capoue blev født i Niort i Deux-Sèvres og startede sin karriere hos hjemmebys klubben Chamois Niortais. I 2002, forlod han klubben til fordel for FC Chauray, en lokal klub i Poitou-Charentes. Capoue spillede for klubben i to år før han forlod dem, denne gang til fordel for Angers SCO i Pays de la Loire. Mens han spillede en ungdomsrække kamp mod Toulouse FC, fik Capoue opmærksomheden af klubbens spejdere, der derefter tilbød spilleren en uges prøveperiode. Forud for vedtagelsen af praktikopholdet blev han også kontaktet af Lille OSC, AJ Auxerre og Bordeaux. Capoue valgte Toulouse FC fordi klubbens træningsfaciliteter var gode.

Eksterne henvisninger 

Fodboldspillere fra Frankrig
Fodboldspillere fra Toulouse FC
Fodboldspillere fra Tottenham Hotspur F.C.
Fodboldspillere fra Watford F.C.
Personer fra Niort
Kyle Naughton

Kyle Naughton (født 17. november 1988) er en engelsk fodboldspiller der spiller for Swansea som forsvarsspiller. Han er et produkt af Sheffield Uniteds akademi.

Landshold 

I november 2008, efter elleve liga optrædener, blev Naughton kaldt op til Englands U/21 landshold for at være med til en venskabskamp mod den Tjekkiske Republiks U/21 landshold på Bramall Lane. Han gjorde sit debut, i en 2-0 sejr, hvor han kom på banen i 60. minut. Naughton kan også vælge at spille for Irlands landshold.

Karrierestatistik

Eksterne henvisninger 

Fodboldspillere fra England
Fodboldspillere fra Sheffield United F.C.
Fodboldspillere fra Tottenham Hotspur F.C.
Fodboldspillere fra Middlesbrough F.C.
Fodboldspillere fra Leicester City F.C.
Fodboldspillere fra Norwich City F.C.
Personer fra Sheffield
Peter August Gödecke

Peter August Gödecke (2. juni 1840 - 18. august 1890) var en svensk forfatter og pædagog.

Gödecke blev student 1861, kandidateksamen i filosofi 1869, hvorefter han blev forstander for den ene af de 3 lige gamle ældste folkehøjskoler i Sverige, den ved Herrestad i Östergötland, som siden (1872) flyttedes til Lunnevad. 1872 blev Gödecke Dr. phil. og 1873 forstander for Örebro Amts første højskole. 1876—79 var han hovedredaktør for "Aftonbladet", og fra 1880 var han rektor for skolelærerseminariet i Växjö. Gödecke sendte bidrag til adskillige tidsskrifter, men vandt størst ry ved sin fortræffelige oversættelser af Eddaen (1877), som lønnedes med Letterstedtska priset.

Kilder 

 

Folkehøjskolelærere
Redaktører fra Sverige
Faglitterære forfattere fra Sverige
Oversættere fra Sverige
Svensksprogede forfattere fra Sverige
Svenskere i 1800-tallet
Filosoffer fra Sverige
Skoleledere
Poincaré

Poincaré er et efternavn, der henviser til blandt andre:

 Henri Poincaré (1854 – 1912) - fransk matematiker
 Raymond Poincaré (1860 – 1934) - fransk konservativ politiker

Efternavne
Dusty Hill

Joseph Michael Hill (født den 19. maj 1949, død den 27. juli 2021) kendt som Dusty Hill,  var bassist og lejlighedsvis vokalist i blues rock-bandet ZZ Top. Ligesom Billy Gibbons var han kendt for ikke at blive set uden mørke solbriller og sit skæg, der gik ned til under brystet.

Sammen med sin bror Rocky Hill og det fremtidige ZZ Top-medlem Frank Beard spillede Dusty Hill med mange lokale bands fra Dallas. I 1968 flyttede Hill og Beard til Houston, hvor de sammen med guitaristen og vokalisten Billy Gibbons dannede ZZ Top i 1969.

Dusty Hill har medvirket i film og tv, bl.a. i Tilbage til fremtiden III, WWE Raw og Deadwood, og som sig selv i ellevte sæsonen af den animerede serien King of the Hill i episoden "Hank Gets Dusted".

Referencer

Eksterne henvisninger 

Officielle hjemmeside for ZZ Top 
 

Bassister fra USA
Rockmusikere fra USA
Personer fra Dallas
Rød (flertydig)

Rød kan referere til:

 Rød − en farve
 Rød (skuespil) − et skuespil af den amerikanske forfatter John Logan
 Rød (film fra 2022) − en amerikansk computeranimeret film fra Walt Disney Pictures instrueret af Domee Shi 
 Rød (film fra 1994) − en film af Krzysztof Kieślowski
 -rød − et efterled i danske stednavne
En kærlighedshistorie (flertydig)

En kærlighedshistorie kan henvise til:

 En kærlighedshistorie (film fra 1970) − en film af den svenske instruktør Roy Andersson
 En kærlighedshistorie (film fra 1988) − en film af Krzysztof Kieślowski
 En kærlighedshistorie − en dansk dogmefilm

Se også 
 Kapitalismen - En kærlighedshistorie − en film af Michael Moore
Bob Martin

Bob Martin er navnet på flere personer:

 Bob Martin (roer) (1925 – 2012) – en amerikansk roer
 Bob Martin (golfspiller) (1848 – 1917) – en skotsk golfspiller
 Bob Martin (sanger) (1922 – 1998) – en russisk sanger
 Bob Martin (skuespiller) - tv- og musikteaterskuespiller og forfatter fra Canada
Ben Foster

Ben Foster er navnet på flere personer:

 Ben Foster (fodboldspiller) (født 1983) - en engelsk fodboldspiller
 Ben Foster (skuespiller) (født 1980) - en amerikansk skuespiller
Petteri Forsell

Jani Petteri Forsell (født 16. oktober 1990 i Kokkola) er en finsk fodboldspiller, der spiller for FC Inter Turku. Han debuterede på det finske landshold i 2013 og har spillet 10 kampe og scoret et mål.

Referencer

Eksterne henvisninger 
 

Fodboldspillere fra Finland
Fodboldspillere fra Bursaspor
Fodboldspillere fra IFK Mariehamn